**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2022–2024 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2022 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Pakeisti Rokiškio rajono savivaldybės tarybos 2022 m. vasario 23 d. sprendimo Nr. TS-24 „Dėl Rokiškio rajono savivaldybės 2022**–**2024 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2022-2024 metų strategino veiklos plano priedus ir išdėstyti juos nauja redakcija (pridedama).

2. Patvirtinti Rokiškio rajono savivaldybės 2022**–**2024 metų strateginio veiklos plano priedus:

2.1. Rokiškio rajono savivaldybės 2022 m. infrastruktūros plėtros priemonių planą (pridedama);

2.2. Valstybės biudžeto specialiosios tikslinės dotacijos vertinimo ir stebėsenos rodiklius (pridedama).

3. Pripažinti netekusiu galios Rokiškio rajono savivaldybės tarybos 2022 m. kovo 25 d. sprendimą Nr. TS-51 „Dėl Rokiškio rajono savivaldybės tarybos 2022 m. vasario 23 d. sprendimo Nr. TS-24 „Dėl Rokiškio rajono savivaldybės 2022-2024 metų strateginio veiklos plano patvirtinimo“ dalinio pakeitimo“.

4. Skelbti šį sprendimą Teisės aktų registre ir Rokiškio rajono savivaldybės interneto svetainėje.

Sprendimas gali būti skundžiamas Regionų apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-24 „DĖL ROKIŠKIO RAJONO SAVIVALDYBĖS 2022-2024 METŲ STRATEGINIO VEIKLOS PLANO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

2022-10-13

Rokiškis

**Sprendimo projekto tikslai ir uždaviniai.**

Vadovaujantis Rokiškio rajono savivaldybės strateginio planavimo organizavimo tvarkos aprašu bei remiantis 2022 metais atliktais Savivaldybės biudžeto keitimais, pakeisti ir patvirtinti nauja redakcija Rokiškio rajono savivaldybės 2022–2024 metų metų strateginio veiklos plano priedus.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Lietuvos Respublikos savivaldybių infrastruktūros plėtros įstatymas;
4. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
5. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.**

Rokiškio rajono savivaldybės 2022–2024 metų strateginis veiklos planas (toliau – SVP) buvo patvirtintas Rokiškio rajono savivaldybės tarybos 2022 m. vasario 23 d. sprendimu Nr. TS-23 „Dėl Rokiškio rajono savivaldybės 2022–2024 metų strateginio veiklos plano patvirtinimo“, iš dalies pakeistas Rokiškio rajono savivaldybės tarybos 2022 m. kovo 25 d. sprendimu Nr. TS-51 „Dėl Rokiškio rajono savivaldybės tarybos 2022 m. vasario 23 d. sprendimo Nr. TS-24 „Dėl Rokiškio rajono savivaldybės 2022-2024 metų strateginio veiklos plano patvirtinimo“ dalinio pakeitimo“.

Rokiškio rajono savivaldybės 2022-2024 m. SVP buvo sudarytas 6 patvirtintų programų planuojamų asignavimų bei 2022 metų savivaldybės biudžeto pagrindu. Keičiantis savivaldybės biudžeto programų apimtims ir finansavimui 2022 m. biudžetas buvo tikslintas 4 kartus (2022-03-25 Nr. TS-65; 2022-05-27 Nr. TS-141, 2022-07-29 Nr. TS-176, 2022-09-30 Nr. TS-215).

Vadovaujantis Rokiškio rajono savivaldybės strateginio planavimo organizavimo tvarkos aprašu bei remiantis 2022 metais atliktais savivaldybės biudžeto keitimais, turi būti tikslinami ir tvirtinami nauja redakcija Rokiškio rajono savivaldybės 2022–2024 metų strateginio veiklos plano priedai (šio sprendimo 1 punktas).

Šio sprendimo 4 punktu netekusiu galios pripažįstamas Rokiškio rajono savivaldybės tarybos 2022 m. kovo 25 d. sprendimas Nr. TS-51 „Dėl Rokiškio rajono savivaldybės tarybos 2022 m. vasario 23 d. sprendimo Nr. TS-24 „Dėl Rokiškio rajono savivaldybės 2022-2024 metų strateginio veiklos plano patvirtinimo“ dalinio pakeitimo“, turi būti tvirtinamas Rokiškio rajono savivaldybės 2022 m. infrastruktūros plėtros priemonių planas (šio sprendimo 2 punktas).

Vadovaujantis Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“, kaip stretginio veiklos plano priedas turi būti tvirtinami Valstybės biudžeto specialiosios tikslinės dotacijos vertinimo ir stebėsenos rodikliai (šio sprendimo 3 punktas).

**Laukiami rezultatai.** Tinkamai ir laiku įgyvendintos teisės aktų, reglamentuojančių strateginio planavimo procesą savivaldybėje, nuostatos.

**Finansavimo šaltiniai ir lėšų poreikis**: Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų Agnė Grizevičiūtė

skyriaus vyriausioji specialistė